**สัมภาษณ์ K M ด้านการยึดมั่นคุณธรรม**

1. ชื่อ-สกุลผู้เล่า: **รศ. สมาน เสนงาม**

คณะ: วิทยาลัยวิศวกรรมศาสตร์

2. ชื่อ-สกุลผู้บันทึก: ดร.พิพัฒน์พงศ์ วัฒนวันยู

คณะ: วิทยาลัยวิศวกรรมศาสตร์

3. บทบาทหน้าที่และความรับผิดชอบของผู้เล่าเรื่อง

ปัจจุบัน รศ.สมาน เสนงาม ดำรงตำแหน่งหัวหน้าภาควิชาวิศวกรรมเครื่องกล ยานยนต์และอุตสาหการ และดำรงตำแหน่งหัวหน้าสาขาวิชาวิศวกรรมเครื่องกล

4. เรื่องที่เล่า คุณธรรมจริยธรรมในสายงานสอน

5. บริบทหรือความเป็นมาของเรื่องที่เล่า

**“คุณธรรมจริยธรรมนั้นเป็นวิถีชีวิตของมนุษย์ และควรทำชีวิตให้ปกติสุขด้วยคุณธรรม”** เป็นคำกล่าวของ รศ. สมาน เสนงาม หัวหน้าภาควิชาวิศวกรรมเครื่องกล ยานยนต์และอุตสาหการ สำหรับวันนี้จะมีข้อคิดดีๆ มาแบ่งปันเพื่อให้มีกำลังใจในการทำงาน

ในชีวิตวัยรุ่นของ อาจารย์สมานนั้นมองโลกสวยงาม ไม่มองจุดอ่อนของคนอื่น รู้จักแยกแยะคนโดยมองแต่ด้านดีของเขา และทำความดีอยู่เสมอ เพราะค่านิยมความซื่อสัตย์สุจริตถูกปลูกฝังมาตั้งแต่ตอนเด็กๆ และไม่เปลี่ยนไปตามกระแสบริโภคนิยม ไม่บริโภคทรัพย์เกินตัว มีความภูมิใจในการหาทรัพย์โดยชอบ สำหรับการทำงานที่มหาวิทยาลัยรังสิต อ.สมานให้ข้อคิดไว้ว่า **จะทำอะไรก็แล้วแต่ “ใจ” ต้องมาก่อน** ถ้าใจเราชอบ เราก็จะสนใจทำงาน งานก็ออกมาดี ถึงแม้จะมีอุปสรรคบ้างแต่ก็ไม่ย่อท้อ

6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ

ตระหนักในหน้าที่ของตนเอง งานในสายงานวิชาชีพ เช่น วิศวกร นอกจากจะถูกควบคุมด้วยกรอบของกฎหมายและจรรยาบรรณวิชาชีพแล้ว เมื่อใช้ร่วมกับ คุณธรรม ก็จะทำให้งานออกมาดี ไม่มีการทุจริต **“สำหรับอาชีพอาจารย์นั้น งานที่เราทุ่มเทจะไม่เหนื่อยเปล่าเพราะกำลังใจได้มาจากศิษย์”** ทุ่มเท เต็มใจ ผลลัพธ์คือ ลูกศิษย์จะให้ความรู้สึกที่ดีและนับถือ (respect) ในตัวเรา อ.สมานอยู่ในสังคมของมหาวิทยาลัยมาตลอด การทุจริตจะเป็นเรื่องใหญ่มาก เพราะการอยู่ในสังคมที่ดี ไม่อยู่ในสังคมที่รู้เห็นเป็นใจในการโกงกิน ทำให้ละอายแก่การทุจริต

7. เทคนิคหรือกลยุทธ์ที่ทำให้เกิดความสำเร็จ

อ.สมาน ได้นำพระราชดำรัส มาใช้ กล่าวคือ **“ต้องไม่ให้คนไม่ดีเข้ามามีอำนาจ”** ต้องไม่เพิ่มส่วนเสียให้แก่สังคม อย่าเห็นแก่ได้ เอาสิทธิ์ของตัวเองไปโกงสังคม ถ้าทุกคนทำได้ สังคมก็จะน่าอยู่ และการทำงานด้วยคุณธรรมก็จะเป็นเรื่องปกติสำหรับทุกคน

8. ผู้มีส่วนร่วมทำให้เกิดความสำเร้จและบทบาทของบุคคลนั้น

ทุกคนในวิทยาลัยวิศวกรรมศาสตร์ มหาวิทยาลัยรังสิต

9. อุปสรรคหรือปัญหาในการทำงาน และแนวทางในการแก้ปัญหา/อุปสรรค

เมื่อเวลาเกิดปัญหาไม่ว่าด้านไหน หลักการต้องมาก่อน และถ้าปัญหานั้นมีความซับซ้อนมากให้ลองใช้ mind map แก้ปัญหาโดยวิเคราะห์ปัญหานั้นๆ เข้าใจกฎของธรรมชาติ

10. ผลลัพธ์หรือความสำเร็จที่เกิดขึ้น

ความสำเร็จของการทำความดีอาจจะไม่สามารถวัดได้เป็นรูปธรรมอย่างชัดเจนแต่เมื่อผู้ทำมีความสบายใจนั้นก็ประสบความสำเร็จแล้ว และคนในองค์กรก็ช่วยกันทำความดีมีคุณธรรมในการทำงานระยะเวลาในการประสบความสำเร็จก็จะเร็วขึ้น

11. การเรียนรู้ของผู้เล่าเรื่องจากประสบการณ์ความสำเร็จดังกล่าว

จากการที่ได้รับฟังเรื่องเล่าของ อ.สมาน ทำให้ข้าพเจ้าได้ทราบถึงวิธีการทำงานด้วยคุณธะรมและเมื่อเกิดปัญหาก็ใช้หลัก mind map มาวิเคราะห์ปัญหา

12. สมรรถนะของผู้เล่าเรื่อง

ผู้เล่าเรื่องเป็นบุคคลที่มีทัศนคติและการมองโลกได้อย่างถ่องแท้และมีการตัดสินใจแก้ปัญหาแบบมีระบบ

13. ผลงานเชิงประจักษ์ของผู้เล่าเรื่อง

|  |  |
| --- | --- |
|  | * การศึกษาเบื้องต้นของการลอกแผ่นยาง, ทุนวิจัยจากศูนย์เทคโนโลยี โลหะและวัสดุ (หัวหน้าโครงการ) ปี 2539-2540 * การพัฒนาต้นแบบเครื่องอัดเชื้อเพลิงแข็งจากฝุ่นไม้, ทุนวิจัยจากสำนักงานนโยบายและแผนพลังงาน (หัวหน้าโครงการ) ปี 2545-2553 * การผลิตก๊าซชีวภาพจากเศษอาหารในมหาวิทยาลัยรังสิต, ทุนวิจัยจากสถาบันวิจัย มหาวิทยาลัยรังสิต ปี 2554-2555 |